Håndballkampen

Ragnhild og Bjørnar gledet seg til håndballkampen. Norge mot Spania ble alltid spennende. Kampen ble spilt i Sandefjord, men de var på høyfjellshotell og skulle se kampen på fjernsyn. – Nå er det klart for avspark, sa Bjørnar. Hæ? Ragnhild så spørrende på ham. De skal kaste ballen, ikke sparke den! – Hvem vinner? spurte Ragnhild. – Aner ikke, jeg er ingen spåmann, svarte Bjørnar. – Norge vant i fjor, og har spilt fjorten kamper uten å tape. – Du kan mye om sport, sa Ragnhild, men hva er den lyden? Hun hørte en gnisselyd bak seg. Kanskje det var en mus som gnagde? Voff, sa det bak henne, og Ragnhild ble helt forfjamset. Den bjeffingen kjente hun igjen. – Å, er det deg, Bjarne, som spionerer? Hun klappet hunden sin. Bjarn var sulten og ville ha noe å spise. – Han må vente, sa Bjørnar, for nå er det innspurten på kampen og helt spinnvilt ute på banen. Se på den spanjolen, han bare driver med skuespill, sa han spydig. – For et fjols! utbrøt han. Norge tapte kampen, og Ragnhild trøstet Bjørnar. – Kom så koser vi oss med spagetti eller grillspyd. – Er det ikke dyrt her? sa Bjørnar spørrende. – Ikke vær så gnien, sa Ragnhild spøkefullt.